પોલિસે જણાવ્યુ કે 21 નવેમ્બરે સગીરાના પરિવારે તેના ગુમ થયાની ફરિયાદ દાખલ કરાવી હતી અને જણાવ્યુ હતુ કે તેમની દીકરી 14 નવેમ્બરથી ગુમ છે. પોલિસને શરુઆતથી જ પરિવારની વાતો પર શંકા જણાઇ હતી. પૂછપરછ દરમિયાન તેમણે સ્વીકાર્યુ કે તેઓ જબરદસ્તીથી પોતાની દીકરી પાસે દેહવ્યાપાર કરાવતા હતા અને 14 નવેમ્બરે દીકરીને એક ગ્રાહક પાસે મોકલી હતી. ઝોન-6 ના ડીસીપી વિધિ ચૌધરીએ જણાવ્યુ કે, 'ઘણી જગ્યાઓ પરથી મળેલી સૂચનાના આધારે અમે છાપા માર્યા અને બાળકીને શોધી લીધી.'